钦定古今图书集成/明伦汇编/氏族典/第430卷 > 赵善沛
## 钦定古今图书集成/明伦汇编/氏族典/第430卷 > 赵善沛

按《万姓统谱》：善沛字济世，一字兴甫，长安县人。父不
槁，登绍兴二十一年进士第，官至朝奉郎，干办行在
诸司粮料院。善沛克绍其学。淳熙二年，复取世科，历
仕皆以廉勤称。攻苦食淡，过于寒素。居私杜门，人罕
识面。尝赋《雪》诗云：“儿笑真珠满盘碎，女疑荷叶雨中
来。道人心下无些事，三个柴头品字煨。”后终于南康
守。子汝郛。